62020CJ0230_INF
Rozsudok Súdneho dvora (ôsma komora) z 20. mája 2021 –BTA Baltic Insurance Company
(vec C‑230/20) (
1
)
„Návrh na začatie prejudiciálneho konania – Nariadenie (EHS) č. 2913/92 – Colný kódex Spoločenstva – Článok 195 – Článok 232 ods. 1 písm. a) – Článok 221 ods. 3 – Spoločný colný sadzobník – Vyberanie sumy colného dlhu – Oznámenie sumy cla dlžníkovi – Premlčacia lehota – Platobná výzva voči ručiteľovi – Nútený výkon rozhodnutia na účely platby – Primeraná lehota“
1.
Colná únia – Vznik a vymáhanie colného dlhu – Záruka sumy colného dlhu – Oznámenie výšky cla dlžníkovi v lehote troch rokov odo dňa vzniku colného dlhu – Pojem dlžníka – Pokuta, ktorá predstavuje záruku sumy colného dlhu – Vylúčenie – Premlčacia lehota – Uplatniteľnosť – Neexistencia
(nariadenie Rady č. 2913/92, zmenené nariadením č. 1186/2009, článok 195 a článok 221 ods. 1 a 3)
(pozri body 35 – 38, bod 1 výroku)
2.
Colná únia – Vznik a vymáhanie colného dlhu – Povinnosť členských štátov využiť všetky možnosti, ktoré im priznávajú platné ustanovenia na účely zaplatenia cla – Rozsah – Nútený výkon – Ručiteľská žaloba podaná proti pokute – Zahrnutie
[nariadenie Rady č. 2913/92, zmenené nariadením č. 1186/2009, článok 232 ods. 1 písm. a) prvý a druhý pododsek]
(pozri body 42, 43, bod 2 výroku)
3.
Právo Európskej únie – Zásady – Právna istota – Rozsah – Vymáhanie colného dlhu – Ručiteľská žaloba podaná proti pokute – Dodržanie primeranej premlčacej lehoty
(nariadenie Rady č. 2913/92, zmenené nariadením č. 1186/2009)
(pozri body 47, 48, bod 3 výroku)
Výrok
1.
Článok 195 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva, zmeneného nariadením Rady (ES) č. 1186/2009 zo 16. novembra 2009 ustanovujúcim systém Spoločenstva pre oslobodenie od cla, sa má vykladať v tom zmysle, že ručiteľa za colný dlh uvedeného v tomto článku nemožno považovať za „dlžníka“ v zmysle článku 221 ods. 3 nariadenia č. 2913/92 zmeneného nariadením č. 1186/2009, a teda sa nemôže uplatniť premlčacia lehota troch rokov odo dňa vzniku colného dlhu ustanovená v tomto ustanovení.
2.
Článok 232 ods. 1 písm. a) nariadenia č. 2913/92 zmeneného nariadením č. 1186/2009, sa má vykladať v tom zmysle, že povinnosť členských štátov stanovená v tomto ustanovení využiť všetky možnosti, ktoré im poskytujú platné právne predpisy, aby zabezpečili zaplatenie sumy cla, sa nevzťahujú len na dlžníka, ale aj na ručiteľa, a teda posledného uvedeného je možné na základe uvedeného článku 232 ods. 1 písm. a) považovať za osobu, voči ktorej smeruje vymáhanie a na ktorú sa vo veciach vymáhania vzťahujú pravidlá členského štátu vrátane pravidiel týkajúcich sa lehôt.
3.
Pravidlo vyplývajúce zo zásady právnej istoty, podľa ktorého je potrebné dodržať primeranú premlčaciu lehotu, sa má vykladať v tom zmysle, že sa uplatňuje na žalobu smerujúcu proti ručiteľovi s cieľom zabezpečiť vymoženie colného dlhu.
(
1
)	Ú. v. EÚ C 255, 3.8.2020.